Document ID: 31993D0188

31993D0188
L 082/20
SLUŽBENI LIST EUROPSKE UNIJE
04.03.1993.
ODLUKA KOMISIJE
od 4. ožujka 1993.
o izmjeni Odluke 92/486/EEZ o načinu suradnje između centra domaćina Animo i država članica
(93/188/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (1), kako je zadnje izmijenjena Direktivom 92/118/EEZ (2), a posebno njezin članak 20. stavak 3.,
budući da je, s obzirom na tijek pripremnih radova u državama članicama za kompjutersku mrežu Animo potrebno odrediti jedinstven datum za početak rada sustava; budući da ovaj datum treba uzeti u obzir u odredbama Odluke Komisije 92/486/EEZ (3) o načinu suradnje između centra domaćina Animo i država članica;
budući da je potrebno definirati neke elemente ugovora, koji će se zaključiti između centra domaćina Animo i svake države članice,
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Odluka 92/486/EEZ mijenja se kako slijedi:
1.
U članku 2. prva alineja zamjenjuje se sljedećim:
„-
stupa na snagu 1. travnja 1993. za razdoblje od tri godine,”.
2.
Sljedeća alineja se dodaje članku 2.:
„-
uključuju klauzulu o ažuriranju, zaštiti i raspoloživosti podataka, o odgovornostima i dinamici plaćanja.”
3.
U članku 4., „1. srpnja 1993.” zamjenjuje se s „1. travnja 1994.”
Članak 2.
Ova je Odluka upućena državama članicama.
Sastavljeno u Bruxellesu 4. ožujka 1993.

Labels: 12
3
6